**Врз основа на член 22 став (1) алинеја 2, и став (8) од Законот за вработените во јавниот сектор („Службен весник на Република Македонија” бр.27/14, 199/14, 27/16, 35/2018** и „Службен весник на Република Северна Македонија“ бр. 143/2019 и 14/2020)**, член 22 став (1) алинеја 1 и член 23 од Законот за работните односи („**Службен весник на Република Македонија“ бр. 62/2005, 106/2008, 161/2008, 114/2009, 130/2009, 149/2009, 50/2010, 52/2010, 124/2010, 47/2011, 11/2012, 39/2012, 13/2013, 25/2013, 170/2013, 187/2013, 113/2014, 20/2015, 33/2015, 72/2015, 129/2015, 27/2016 и 120/2018 и „Службен весник на Република Северна Македонија“ бр. 110/2019**), Агенцијата за промоција и подршка на туризмот:**

**Ј А В Е Н О Г Л А С бр. 2/2021**

**за вработување на 1 (едно) лице во Агенција за промоција и поддршка на туризмот – без статус на административен службеник на определено време, до крајот на фискална година (2021 година)**

Агенцијата за промоција и поддршка на туризмот има потреба за вработување на 1 (едно) лице – без статус на административен службеник на определено време до 31.12.2021 година за следното работно место:

1. **Помлад соработник за буџетска контрола во Одделение за финансиски прашања во Скопје,- 1 извршител**

Општи услови:

-да е државјанин на Република Северна Македонија;
-активно да го користи македонскиот јазик;
-да е полнолетен;
-да има општа здраствена способност за работното место и
-со правосилна судска пресуда да не му е изречена казна забрана за вршење на професија, дејност или должност.

Посебни услови:

-ниво на квалификациите VI Б според Македонската рамка на квалификации и стекнати најмалку 180 кредити според ЕКТС или завршен VII/1 степен, - Економски науки;

-активно познавање на компјутерски програми за канцелариско работење;
-со или без работно искуство во струката;
-активно познавање на еден од трите најчесто користени јазици на Европската унија (англиски, француски, германски јазик)

Распоред на работно време:
Работни часови во неделата: 40 часа
Работно време од понеделник до петок од 07. 30 – 08. 30 до 15.30 – 16. 30 часот.
Паричен нето износ на основната плата : 20.970,00 денари

Кандидатите треба да ги исполнуваат општите и посебните услови утврдени со Правилникот за систематизација на работните места на Агенцијата за промоција и поддршка на туризмот.

Право на учество имаат сите граѓани на Република Северна Македонија кои ги исполнуваат условите за конкурирање. **Кандидатите за работната позиција, потребно е со пријавата да ги достават следните документи во оригинална форма или копија заверена на нотар, и тоа:**

- Доказ за државјанство;
- Доказ дека не им е изречена забрана на вршење професија, дејност или должност;
- Доказ за општа здраствена состојба за работното место;
- Уверение / диплома за завршен степен на образование;

- Доказ за познавање на компјутерски програми за канцелариско работење;
- Доказ за познавање на еден од трите најчесто користени јазици на Европската унија

 (англиски, француски, германски јазик);

- Кратка биографија (со задолжителен контакт телефон и адреса);

Со избраните кандидати ќе се склучи договор/решение за вработување на определено време до 31.12.2021 година.

Рокот за доставување на пријавите со потребните документи изнесува 3 работни денa сметано од наредниот ден од денот на објавувањето на огласот. Условите наведени во огласот кандидатите треба да ги исполнуваат во моментот на пријавувањето.

Пријавата со потребната документација треба да се достави до архивата на Агенцијата за промоција и поддршка на туризмот или по пошта согласно рокот до 16 часот на следнава адреса:

Агенција за промоција и поддршка на туризмот

Ул. ,,11-ти Октомври” бр. 13, 1000 Скопје

Архивата на Агенцијата

(со назнака ,,за оглас за вработување’’)

Контакт број 02/3223-146

Ненавремените и некомплентни пријави нема да се разгледуваат.

Агенција за промоција и поддршка на туризмот